Don (尊稱)

Don，係一個尊稱，多數響西班牙、意大利、葡萄牙、克羅地亞用，響以西班牙文做官話嘅地方比較常見。女性化就叫Dona。

「Don」唔係一個銜頭，純粹係一個稱呼。

史 
Don嘅意思就係「Lord」咁解，由拉丁文Dominus演變過嚟。Dominus最先響中世紀時代出現，源自羅馬共和國，開頭係對一啲神職人員或者上流貴族嘅尊稱，同時一啲有勢力嘅人都可以得到呢個稱呼。平民響當時係唔可以用呢個稱號。

用途 
依家用途都開始廣泛，唔再局限於身份同地位；有啲似英文「Mr」。呢點就取決於當事人嘅諗法。有幾種常見情況會用「Don」：

出於尊重
 想畀人一種親切嘅感覺
 對有高成就嘅人
 老人家面前
 諷刺人地

特別要注意嘅係，「Don」一定要加響名之前。例如一個叫Carlos Rocasolano嘅人，如果你想用尊稱，可以叫佢做「Don Carlos」或者「Don Carlos Rocasolano」。如果真係唔想叫佢個名，呢種情況下可以叫佢做「Mr. Rocasolano」；但唔好叫佢做「Don Rocasolano」，因為呢個係粗魯嘅叫法，有笑人哋嘅意思。

應用
西班牙小說《唐吉訶德》個「Don」，正正就係對小說主人翁嘅尊稱而唔係佢個名，所以有啲人會將小說個名譯做《吉訶德大人》。

尊稱
西班牙文化
意大利文化
葡萄牙文化
菲律賓文化